ROMÂNIA

JUDETUL BUZĂU

MUNICIPIUL BUZĂU

                                              - CONSILIUL LOCAL -
H O T Ă R Â R E

privind acceptarea ofertei de donaţie cu sarcini a unui teren situat în 

municipiul Buzău, zona Parcul Tineretului, tarlaua  32, 
a doamnei Negoiță Steliana
Consiliul Local al Municipiului Buzău, judeţul Buzău, întrunit în şedinţă ordinară;


Având în vedere:

- declarație de renunțare nr. 1524/14.10.2020;

      
-  oferta de donaţie, înregistrată la nr. 117.097/26.10.2020;
- referatul  primarului municipiului Buzău, înregistrat sub nr. 413/CLM/08.12.2020;  
         - raportul de specialitate al Serviciului Evidenţă  Patrimoniu şi Licitaţii înregistrat sub nr. 134.485/08.12.2020;

- avizul Comisiei pentru amenajarea teritoriului, urbanism, administrarea domeniului public și privat al municipiului;

- avizul Comisiei juridică, pentru administraţie publică locală, disciplină, respectarea drepturilor şi libertăţilor cetăţenești; 


- prevederile art. 863, lit. c), art. 889 şi art. 1.011, alin. (1) din Legea nr. 287/2009 privind Codul civil, cu modificărileși completările ulterioare.

În temeiul  prevederilor art. 129, alin. (1) și alin. (2), lit. c), art. 291, alin. (5), lit. b), coroborat cu art. 5, lit. dd), precum şi art. 196, alin. (1), lit. a) din OUG nr. 57/2019 privind Codul administrativ, cu modificările și completările ulterioare, 

H O T Ă R Ă Ş T E :

Art.1.- Se aprobă acceptarea donaţiei cu sarcini făcută de doamna Negoiță Steliana, în calitate de proprietar, domiciliată în municipiul Buzău, cartier Episcopiei, bloc U1, etaj 8, ap. 34, către municipiul Buzău, a unui teren intravilan în suprafaţă de 23,00 m.p., situat în municipiul Buzău, tarlaua  32, teren înscris în cartea funciară nr. 68250 a UAT Buzău, cu numărul cadastral 68250, având o valoare estimată de 14.352 lei, conform raportului de specialitate nr. 134.485/08.12.2020.

Donaţia se acceptă în vederea realizării unui drum public. 

Terenul este  identificat conform extrasului de carte funciară, anexă la prezenta hotărâre.

Art.2.- Consiliul Local al municipiului Buzău îşi însuşeşte valoarea  prevăzută la art. 1.
Art.3.- Primarul municipiului Buzău, prin intermediul Serviciului Evidenţă  Patrimoniu şi Licitaţii, Serviciului Juridic şi Direcţiei Finanţe Publice Locale, va aduce la îndeplinire prevederile prezentei hotărâri.

PREŞEDINTELE  ŞEDINŢEI,

consilier local Ionuț – Sorin Apostu
                                                                     CONTRASEMNEAZĂ:

                                            SECRETARUL GENERAL AL MUNICIPIULUI BUZĂU

                                                                  Eduard Pistol
Buzău, 22 decembrie 2020  

Nr. 296
Această Hotărâre a fost adoptată de Consiliul Local al Municipiului Buzău în şedinţa din data de 22 decembrie 2020, cu respectarea prevederilor art. 291, alin. (5), lit. b) coroborat cu art. 5, lit. dd) din OUG nr. 57/2019 privind Codul administrativ, cu modificările și completările ulterioare, cu un număr de 21 voturi pentru, 0 abţineri şi 1 vot împotrivă, din numărul total de 22 consilieri în funcţie şi 22 consilieri prezenţi la şedinţă.

ROMÂNIA

JUDEŢUL BUZĂU

MUNICIPIUL BUZĂU

- PRIMAR -
Nr. 413/CLM/08.12.2020
REFERAT  DE  APROBARE
la proiectul de hotărâre privind acceptarea ofertei de donaţie cu sarcini a unui teren situat în municipiul Buzău, zona Parcul Tineretului, tarlaua  32, a doamnei Negoiță Steliana
Prin adresa nr. 117.097  din data de 26 octombrie 2020 doamna Negoiță Steliana, în calitate de proprietar, domiciliată în municipiul Buzău, cartier Episcopiei, bloc U1, etaj 8, ap. 34, oferă municipiului Buzău, în vederea realizării unui drum public, un teren intravilan în suprafaţă de 23,00 m.p., situat în municipiul Buzău, tarlaua  32, teren înscris în cartea funciară nr. 68.250 a UAT Buzău, cu numărul cadastral 68.250. 

Pentru acest teren a fost autentificată declaraţia de renunţare la dreptul de proprietate sub nr. 1.524 din 14 octombrie 2020 de către Societatea Profesională Notarială Jalbă Norica & Constantinescu Ileana Alexandra. A fost notată renunțarea la dreptul de proprietate în cartea funciară. 
Propun acceptarea donaţiei terenului întrucât realizarea drumurilor publice este o condiţie esenţială pentru materializarea Planului Urbanistic Zonal „Construire Locuinţe Individuale şi Colective Mici cu Regim Maxim de Înălţime P+1, P+2 şi Locuinţe Colective Mari cu Regim de Înălţime P+5, P+6 ”.

În acest scop a fost elaborat alăturatul proiect de hotărâre, cu rugămintea de a fi adoptat în forma redactată.
                                                  P R I M A R,

                                     Constantin Toma
                                                         ROMÂNIA

                                                   JUDETUL BUZĂU    

        PRIMĂRIA MUNICIPIULUI BUZĂU

           -Serviciul Evidenţă Patrimoniu şi Licitaţii-
                                               Nr. 134.485/08.12.2020
R A P O R T    D E   S P E C I A L I T A T E
la proiectul de hotărâre privind acceptarea ofertei de donaţie cu sarcini a unui teren situat în municipiul Buzău, zona Parcul Tineretului, tarlaua  32, 
a doamnei Negoiță Steliana
Prin adresa nr. 117.097  din data de 26 octombrie 2020 doamna Negoiță Steliana, în calitate de proprietar, domiciliată în municipiul Buzău, cartier Episcopiei, bloc U1, etaj 8, ap. 34, oferă municipiului Buzău, în vederea realizării unui drum public, un teren intravilan în suprafaţă de 23,00 m.p., situat în municipiul Buzău, tarlaua  32, teren înscris în cartea funciară nr. 68.250 a UAT Buzău, cu numărul cadastral 68.250. 

Propunem acceptarea donaţiei terenului întrucât realizarea drumurilor publice este o condiţie esenţială pentru materializarea Planului Urbanistic Zonal „Construire Locuinţe Individuale şi Colective Mici cu Regim Maxim de Înălţime P+1, P+2 şi Locuinţe Colective Mari cu Regim de Înălţime P+5, P+6 ”.

Valoarea terenului a fost estimată la 624 lei/m.p. având la bază Calculul estimativ terenuri intravilane conform  ” Ghid 2020 –Studiu de piaţă care conţine valori informative consemnate pe piaţa imobiliară specifică anului precedent - Judeţul Buzău - Pentru uzul notarilor publici ” şi încadrarea terenului în zona A -periferic conform Hotărârii nr. 246 din 26 noiembrie 2009 a Consiliului Local al Municipiului Buzău pentru aprobarea încadrării terenurilor din intravilanul şi extravilanul municipiului Buzău pe zone şi categorii de folosinţă, modificată şi completată prin Hotărârea nr. 89 din 28 mai 2015, rezultând o valoare de 14.352 lei pentru suprafaţa de 23,00 m.p. 
Pentru acest teren a fost autentificată declaraţia de renunţare la dreptul de proprietate sub nr. 1.524 din 14 octombrie 2020 de către Societatea Profesională Notarială Jalbă Norica & Constantinescu Ileana Alexandra. A fost notată renunțarea la dreptul de proprietate în cartea funciară. 
În acest scop s-a întocmit alăturatul proiect de hotărâre, pentru a fi introdus pe ordinea de zi a şedinţei Consiliului Local al Municipiului Buzău.  
    ŞEF SERVICIU,

      Rodica Cuza                                                                    Întocmit,                              

                                                                                      Emilia - Izabela Lungu

